اوتوزسککیزینجى درس
"یاناشما ایلگیسى"
"ایسیمدن باشقا تابع ائدن سؤزلر"
3. ساى: بو بیرلشمهلرده بعضا بیرینجى طرف ساى اولور. مثلا:
"ائللر سینه گرمیش مین آجییا، مین درده."
بورادا "مین" سایى تابع اولان و ایسیملشمیش "آجى" صیفتى تابع ائدندیر.
4. عوضلیک: بو بیرلشمهلرده بعضا بیرینجى طرف عوضلیک اولور. میثال:
"بو سویوق، بو قار، بو قیامتده؟"
بو جۆملهده "سویوق" و "قیامت" اصلینده صیفتدیرلر.
5. صیفت: بیرلشمهلرین بعضا بیرینجى طرفلرى صیفت اولور. بعضاهر ایکى طرفى ده صیفت اولور. میثال:
"اونون ازیجى باخیشلارى آلچاق بیر یالان، قارا بیر اویونجاق، بیر جهنم ایدى."
میثالدا بیرینجى طرفلر "آلچاق" و "قارا"، هم ده بیرلشمهلرین ایکینجى طرفلرى "یالانى" و "یالان" صیفتدیرلر. دئمک ایسیملر، سایلار، عوضلیکلر و صیفتلر ده یاناشا بیلرلر. آنجاق بئله بیرلشمهلر چوخ آز ایشلهنیر.
6. سایین سایا یاناشماسى: سایین سایا یاناشماسى دا ماراقلیدیر. بو ایش خصوصیله مۆرکب سایلاردا دا اولور. یوزه قدر مۆرکب سایلاردا یاناشما اولمور.
الف. تکلیکلر یوزلوکلرله. میثال:
"دؤردیوز آدامدان اوچ یوزو بیزیم قرارا سس وئردى."
بورادا "دؤرد" و "اوچ" سایلارى "یوز" سؤزلرینه یاناشمیشلار.
ب. اونلوق و یۆزلۆکلر مینلیکلره یاناشیر. میثال:
"بیلمیرم، بو دؤردیۆز میلیون قیرخ مین نفر قویون کیمه لازیمدیر؟"
جۆملهده "دؤردیۆز" بیرلشمهسینده (تکلیک) "یۆز" سؤزۆنه (یۆزلۆک) یاناشمیش و مۆرکب ساى عمله گلمیشدیر، سونرا بو مۆرکب ساى یارانمیشدیر. دئمک بو سایدا ایکى یاناشما ایلگیسى واردیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab